google/wiki40b huggingface dataset:
Pembrokeshire Coast Path

Pembrokeshire Coast Path alebo tiež Pembrokeshire Coastal Path (wal. Llwybr Arfordir Sir Benfra) je chodník v grófstve Pembrokeshire v juhozápadnom Walese. Bol otvorený v roku 1970, je 299 kilometrov dlhý a prechádza prevažne po pobrežných útesoch. Najvyššie miesto Pen yr afr sa nachádza vo výške 175 m n. m. a najnižším je potom prechod Sandy Haven (2 m n. m.).
Južný koniec cesty sa nachádza v dedine Amroth a za severný sa pôvodne považovalo miesto Poppit Sands neďaleko dediny St Dogmaels, kde bola umiestnená pamätná tabuľa; cesta však pokračuje až do St. Dogmaels, kde bola v júli 2009 otvorená ďalšia časť cesty. Tu sa cesta spája s Ceredigion Coast Path, ktorá pokračuje ďalej na sever.
Pembrokeshire Coast Path je súčasťou 1 400 kilometrov dlhej trasy Wales Coast Path, ktorá začína v Chepstow a končí v Queensferry a bola slávnostne otvorená v roku 2012.
Kyselina citrónová

Vlastnosti

Kyselina citrónová je pri izbovej teplote biela, kryštálická látka. Vyskytuje sa buď ako bezvodá alebo ako monohydrát. Bezvodá kryštalizuje z horúcej vody, zatiaľ čo jej monohydrát kryštalizuje za studena. Monohydrát môže byť prevedený na bezvodú kyselinu pri 74 °C. Kyselina citrónová je veľmi dobre rozpustná vo vode (133 g/100 ml pri 20 °C) a tiež sa dobre rozpúšťa v etanole. Z chemického hľadiska má kyselina citrónová vlastnosti ako ostatné karboxylové kyseliny. Pri zahriatí nad 175 °C sa rozkladá (dekarboxyluje).

História

Objav kyseliny citrónovej je pripisovaný perzskému alchymistovi z 8. storočia Jaber Ibn Hajjánovi. Stredovekí európski učenci si boli vedomí existencie prírodnej kyseliny v citrónoch a citrónových šťavách. Švédsky chemik Carl Wilhelm Scheele prvýkrát izoloval kyselinu citrónovú v roku 1784 kryštalizáciou z citrónovej šťavy. V priemyselnom rozsahu sa začala kyselina vyrábať v roku 1860. V roku 1893 objavil C. Wehmer, že niektoré druhy plesne rodu Penicillium dokážu produkovať kyselinu citrónovú z cukru. Ale tento mikrobiálny spôsob výroby kyseliny nebol priemyselne dôležitý až do prvej svetovej vojny, ktorá prerušila taliansky export citrusov. James Currie v roku 1917 objavil, že pleseň rodu Aspergillus niger môže účinne vyrábať kyselinu citrónovú. O dva roky neskôr firma Pfizer začala priemyselnú výrobu kyseliny citrónovej na tomto princípe.

Výroba

V dnešnej dobe prevažuje priemyselná výroba pomocou kultúry Aspergillus niger. Pri tejto výrobe je kultúra kŕmená sacharózou, aby produkovala kyselinu. Potom sa kultúra odfiltruje a kyselina je z výsledného roztoku vyzrážaná pomocou hydroxidu vápenatého. Zo vzniknutého citrátu vápenatého sa samotná kyselina získa pomocou kyseliny sírovej.

Doplnok stravy

V potravinárstve sa kyselina citrónová používa ako ochranná a dochucovacia látka, hlavne u nealkoholických nápojov (býva označovaná ako prídavná látka E 330). Soli (predovšetkým tie s kovmi) sa používajú ako zdroj minerálov pri diétach či pri ochoreniach, kedy dané minerály organizmu chýbajú.

V potravinárstve

Okrem samotnej kyseliny citrónovej sa v potravinárstve využívajú jej sodné E 331, draselné E332 a vápenaté soli E 333, ale aj citrát horečnatý E 345, citrát amónny E 380, citrát železnato-amónny E 381, citrát izopropylnatý E 384 a citranaxantín E 161i. (Kurzívou sú označené škodlivé aditívne látky.)

Zmäkčovanie vody

Vďaka schopnosti tvoriť s kovmi cheláty sa kyselina citrónová pridáva do mydiel a čistiacich prostriedkov.
Vo fotografickej chémii sa používa ako kyslá súčasť niektorých prerušovacích kúpeľov a ustaľovačov. Dá sa však nahradiť polovičným množstvom koncentrovanej kyseliny octovej.

Bezpečnosť

Smrteľná dávka (LD₅₀) kyseliny citrónovej, je pre potkana (orálne) 3 000 mg/kg.

Externý odkaz

E330
Perpignan (mesto)

Železničná doprava

Železničná stanica leží na dôležitej tranzitnej trati Narbonne – Cerbère (– Barcelona), vďaka ktorej má mesto dobré spojenie štandardnými vlakmi i TGV s ostatnými časťami krajiny.

Od r. 2012 bude v prevádzke aj vysokorýchlostná trať (LGV/LAV) spájajúca Perpignan s Figueres, Barcelonou, Madridom a ďalšími veľkými mestami Španielska.
Clans (Alpes-Maritimes)

Poloha

Obec má rozlohu 37,79 km². Najvyšší bod je položený 2 082 m n. m. a najnižší bod 264 m n. m.

Obyvateľstvo

Počet obyvateľov obce je 556 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quesnoy-sur-Deûle

Poloha

Obec má rozlohu 14,36 km². Najvyšší bod je položený 21 m n. m. a najnižší bod 12 m n. m.

Obyvateľstvo

Počet obyvateľov obce je 7 139 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Spadla z oblakov

Dej

Film rozpráva o nezvyčajnom mimozemskom dievčati Majke z planéty Gurun, ktorá sa dostala na Zem do malého slovenského mestečka Čabovce, kde sa zoznámila s miestnymi deťmi, s ktorými potom prežíva vzrušujúce dobrodružstvá. Majka, ako sa patrí na mimozemšťanku, má zručnosti, ktoré obyčajné deti neovládajú - vie lietať bez pomoci prístrojov, chodiť po strope, po vode, replikovať ľubovoľné predmety, meniť rýchlosť plynutia času a mnohé iné. Je prirodzené, že Majka s takýmito unikátnymi schopnosťami sa stane objektom záujmu istých záhadných tajných služieb. Popri tom všetkom Majka zostáva dieťaťom, ktoré nerozumie mnohým jednoduchým veciam. Ale vďaka svojim novým priateľom, Majka postupne odkrýva pre seba svet ľudí, s ich radosťami aj smútkami, priateľstvom a vzájomnou pomocou.
Chessenaz

Poloha

Obec má rozlohu 5,23 km². Najvyšší bod je položený 595 m n. m. a najnižší bod 290 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chemický prvok

Chemické značky prvkov

Jednotlivé chemické prvky sa označujú značkami (symbolmi), táto tradícia pochádza už od alchymistov. Súčasný systém značenia zaviedol Berzelius, ktorý použil písmená latinskej abecedy a značky odvodil od latinských názvov prvkov, pričom značky sa uvádzajú veľkými písmenami, v prípade viacpísmenových kombinácií je veľké iba prvé písmeno (napr. Hydrogenium - vodík, Ferrum - železo).
Odlíšenie izotopov jednotlivého prvku sa vyznačuje horným indexom pred prvkom (napr. ²³⁵U, ²³⁸U). Výnimku tvorí deutérium (symbol D) a trícium (symbol T).
Advokátka (film)

Advokátka je film režiséra Andreja Lettricha z roku 1977.

Dej filmu

Psychologický príbeh mladej právničky, ktorá sa ocitla v ťažkej životnej situácii. Je sklamaná z neúspechu svojej obhajoby v prípade brutálnej vraždy a zároveň sa musí vyrovnať s účasťou svojho muža na rozkrádaní stavebného materiálu.
Acela Express

Acela Express je americký vysokorýchlostný vlak s aktívnym naklápaním vozňovej skrine prevádzkovaný národnou železničnou spoločnosťou Amtrak. Jednotky sú nasadzované na tzv. Severovýchodnom koridore medzi mestami Washington, D.C. a Boston. Sú vyrábané v spolupráci kanadskej spoločnosti Bombardier Inc. a francúzskej Alstom.

Technické informácie

V celej dĺžke koridoru sú tri napájacie sústavy: 12kV/25Hz (Washington, D.C.-New York City); 12kV/60Hz (New York City-New Haven); 25kV/60Hz (New Haven-Boston). Vlaky Acela Express sú so všetkými kompatibilné. Konštrukčná rýchlosť je 265 km/h. Na trati je však maximálna povolená rýchlosť iba 240 km/h.
Jednotka sa skladá z 2 hnacích vozidiel a 6 hnaných (vložené). 8 asynchrónnych motorov (na každom hnacom vozidle 4) vydáva celkový výkon 9200kW. Súprava je naklápacia.
Plounévez-Lochrist

Poloha

Obec má rozlohu 39,54 km². Najvyšší bod je položený 96 m n. m. a najnižší bod 0 m n. m.

Obyvateľstvo

Počet obyvateľov obce je 2 398 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Relatívna väčšina

Relatívna väčšina (iné názvy: pluralita) je v matematike najväčší diel nejakej množiny. Je teda najväčšou skupinou (kategóriou), ale nie je nevyhnutne majoritou (nadpolovičnou väčšinou).
Význam pojmu "relatívna väčšina" je ovplyvnený tým, ako sú prvky v určitej množine kategorizované (napríklad členstvom v politickej strane, štátnou príslušnosťou v príklade nižšie).
Najmenšia možná pluralita je daná vzorcom \Big\lceil \frac{v+1}{n} \Big\rceil, kde v je počet prvkov (napr. vo voľbách počet voličov) a n je počet kategórií (vo voľbách počet strán alebo kandidátov). Ak napríklad existuje päť politických strán, musí na dosiahnutie víťazstva vo voľbách strana dosiahnuť minimálne 20 % odovzdaných hlasov.
Princíp relatívnej väčšiny sa uplatňuje v relatívnom väčšinovom systéme (známy aj ako systém prvého cieli - víťaz berie všetko), napr. vo voľbách do dolnej snemovne Spojeného kráľovstva.
Nassigny

Poloha

Nassigny má rozlohu 18,32 km². Najvyšší bod je položený 271 m n. m. a najnižší bod 173 m n. m.

Obyvateľstvo

Nassigny má 191 obyvateľov (2009).
Graf vývoja obyvateľstva:
Zdroje: INSEE
Palindróm

Palindróm je slovo, veta, číslo (všeobecne akákoľvek postupnosť symbolov), ktorá má tú vlastnosť, že ju možno čítať v ľubovoľnom smere (sprava doľava alebo zľava doprava) a má vždy rovnaký význam.
Pri posudzovaní, či ide o rovnaký význam sa obvykle neberú do úvahy medzery medzi slovami a diakritika (ak je použitá).
Sablons (Isère)

Poloha

Obec má rozlohu 10,23 km². Najvyšší bod je položený 154 m n. m. a najnižší bod 135 m n. m.

Obyvateľstvo

Počet obyvateľov obce je 2 096 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ladožské jazero

Geografia

Jazero má priemernú rozlohu 17 891 km² (mimo ostrovov). Jeho dĺžka zo severu na juh je 219 kilometrov a jeho priemerná šírka je 83 kilometrov; priemerná hĺbka je 51 metrov, hoci jeho maximálna hĺbka dosahuje 230 metrov v severozápadnej časti. Jazero má okolo 660 ostrovov, ktorých celková plocha činí 435 km². Jazero leží v nadmorskej výške 4,84 m n. m.. Väčšina ostrovov, vrátane súostrovia Valaam a skalných ostrovov Kilpola a Konevets, je situované v severozápadnej časti jazera.
Jazero je oddelené od Baltského mora Karelskou šijou a odteká z neho rieka Neva do Fínskeho zálivu. 85 % jazernej vody pochádza z prítokov, 13 % zo zrážok nad jazerom a 2 % z podzemných prameňov.

Dejiny

Jazero sa stalo nesmierne dôležitým počas druhej svetovej vojny. V priebehu blokády Leningradu, ktorá začala po tom ako Wehrmacht dobyl mesto Šlisseľburg na južnom brehu jazera a fínska armáda dosiahla rieku Svir na východe, ktorá spája Onežské jazero s Ladožským. Okolie jazera sa na tri roky stalo zúrivým bojiskom. V zimnom období, keď hladina jazera zamŕzala, využívala sa na zásobovanie Leningradu a na evakuáciu jeho obyvateľov tzv. Cesta života, ktorá ako jediná spájala Leningrad, obkľúčený nemeckými vojskami so zvyškom Sovietskeho zväzu.

Lodná doprava

Jazero je splavné po Bielomorsko-baltskom kanáli a po Volžsko-baltskom kanáli. Od rieky Svir až po rieku Nevu, pozdĺž južného brehu prechádza Novoladožský kanál a tiež starší Staroladožský kanál, ktorý bol postavený v 18. storočí.
Annéville-la-Prairie

Poloha

Obec má rozlohu 5,22 km². Najvyšší bod je položený 354 m n. m. a najnižší bod 243 m n. m.

Obyvateľstvo

Počet obyvateľov obce je 67 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Hilaire-le-Lierru

Poloha

Obec má rozlohu 4,5 km². Najvyšší bod je položený 120 m n. m. a najnižší bod 70 m n. m.

Obyvateľstvo

Počet obyvateľov obce je 138 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chavenay

Poloha

Obec má rozlohu 6,03 km². Najvyšší bod je položený 129 m n. m. a najnižší bod 71 m n. m.

Obyvateľstvo

Počet obyvateľov obce je 1 892 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štartovací komplex 18 na Cape Canaveral Air Force Station

Štartovací komplex 18 na Cape Canaveral Air Force Station (LC 18 z angl. Launch Complex 18) je jedno zo štartovací miest na základni Cape Canaveral Air Force Station na ostrove Merritt v štáte Florida. Pozostáva z dvoch štartovacích rámp 18A a 18B.
Štartovacia rampa 18A bola použitá pre všetkých štrnásť štartov rakiet Viking a Vanguard v rámci programu Vanguard. Prvý sa uskutočnil 8. decembra 1956 a posledný 18. septembra 1959. Po ukončení programu sa rampa od 21. septembra 1960 do 10. júna 1965 využila pre desať štartov rakety Blue Scout Junior.
Zo štartovacej rampy 18B sa uskutočnilo 17 štartov rakiet Thor. Prvý sa uskutočnil 4. júna 1958 a posledný 1. marca 1960. Od 7. januára 1961 do 13. apríla 1962 odtiaľ štartovalo šesť letov rakiet Blue Scout I a Blue Scout II.
Štartovací komplex 18 bol deaktivovaný 1. februára 1967.
Aups (obec)

Poloha

Obec má rozlohu 64,15 km². Najvyšší bod je položený 1 076 m n. m. a najnižší bod 385 m n. m.

Obyvateľstvo

Počet obyvateľov obce je 2 104 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sornay (Saône-et-Loire)

Poloha

Obec má rozlohu 18,12 km². Najvyšší bod je položený 200 m n. m. a najnižší bod 174 m n. m.

Obyvateľstvo

Počet obyvateľov obce je 1 940 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fonendoskop

Fonendoskop je lekársky nástroj (s rezonátorom), ktorý slúži na vyšetrovanie pacientov auskultáciou.
David Gerrold

Životopis

Gerrold začal svoju spisovateľskú kariéru ako študent v roku 1967 tým, že sa mu podarilo predať nevyžiadaný scenár pre jednu epizódu televízneho seriálu Star Trek. Tento scenár bol sfilmovaný ako epizóda „The Trouble with Tribbles“, ktorá sa stala jednou z najpopulárnejších epizód seriálu a bol nominovaný na cenu Hugo.
Pokračoval v písaní televíznych scenárov (najmä pre vedecko-fantastické seriály ako Land of the Lost, Babylon 5, Sliders a The Twilight Zone) a vedecko-fantastických románov, z ktorých najznámejšie sú The Man Who Folded Himself (1973), o mužovi, ktorý použil stroj času k zamoreniu celej histórie svojimi duplikátmi a When H.A.R.L.I.E. Was One (1972), príbeh o vzťahu umelej inteligencie so svojimi stvoriteľmi. Tento román bol nominovaný na prestížne ocenenia Hugo a Nebula. Prerobené vydanie so zapracovanými najnovšími poznatkami o počítačoch nazvané When H.A.R.L.I.E. Was One, Release 2.0 bolo publikované v roku 1988.
Gerrold napísal knihu o fenoméne Star Trek (The World of Star Trek) a spolupracoval na vytvorení televízneho seriálu Star Trek: The Next Generation. Je zodpovedný za preformovanie postavy prvého dôstojníka na výkonného dôstojníka a veliteľa „zásahovej jednotky“, ako aj za mnohé ďalšie zmeny v tomto seriáli. Scenár, ktorý napísal pre jednu z epizód, do ktorého zahrnul narážku na AIDS a zobrazenie homosexuálneho páru v posádke bol odmietnutý. Neskôr sa k nemu vrátil v románe Blood and Fire.
Je autorom série War Against the Chtorr (v češtine „Válka s Chtorr“) o invázii hrozných mimozemšťanov na Zem: A Matter for Men (v češtine "Věc pro lidi") (1983), A Day for Damnation (v češtine "Den na prokletí") (1985), A Rage for Revenge (v češtine "Zlost tiší pomsta") (1989) a A Season for Slaughter (v češtine "Čas pro jatka") (1993). V roku 2004 začal písať piaty diel (A Method For Madness) a zmluvu má podpísanú aj na šiesty (A Time For Treason) a siedmy (A Case For Courage).
Takisto napísal knihu Worlds of Wonder: How to Write Science Fiction & Fantasy. Vydaná bola v roku 2001.
Saint-Cirgues (Lot)

Poloha

Obec má rozlohu 32,5 km². Najvyšší bod je položený 657 m n. m. a najnižší bod 283 m n. m.

Obyvateľstvo

Počet obyvateľov obce je 379 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Za vodou

Prameň

Tečie v Podbeskydskej vrchovine, kde aj pramení na severnom svahu Kopanice (922,1 m n. m.) v nadmorskej výške približne 795 m n. m.
LG X cam

LG X cam je androidový smartfón, ktorý vyrába juhokórejská spoločnosť LG Electronics.
Predstavený bol vo februári 2016 a uvedený v júni 2016. Obsahuje IPS kapacitný LCD displej s uhlopriečkou 5,2 palcov s rozlíšením 1080 x 1920 bodov s bodovou hustotou 424 ppi. Používa operačný systém Android 6.0 Marshmallow.
Procesor má 8 jadier a beží na frekvencii 1,14 GHz, veľkosť vnútorného úložiska je 16 GB a kapacita pamäte je 2 GB. Úložisko je možné rozšíriť microSD kartou do 32 GB. Fotoaparát má rozlíšenie 13 MP + 5 MP a dokáže nahrávať video v rozlíšení 1080p@30fps, sekundárny fotoaparát má 8 MP. Kapacita neodnímateľnej batérie je 2520 mAh.
Saint-Laurent (Ardennes)

Poloha

Obec má rozlohu 4,26 km². Najvyšší bod je položený 289 m n. m. a najnižší bod 142 m n. m.

Obyvateľstvo

Počet obyvateľov obce je 1209 obyvateľov (2009).
Graf vývoja obyvateľstva:
Zdroje: INSEE
Chránená krajinná oblasť Jizerské hory

Z histórie

V rokoch vyhlásenia Chránenej krajinnej oblasti došlo k postupnej devastácii lesov v Jizerských horách. Zo začiatku pre prevádzku nových uhoľných elektrární (exhaláty, popolček) na nemeckej a poľskej strane hôr, potom niekoľko epidémií lesných škodcov a nakoniec ťažká mechanizácia lesných závodov. K pozvoľnej náprave, obnove lesa dochádza až po roku 1990. Proces obnovy však brzdí rozvoj motorizácie.

Geológia a pôdne pomery

Väčšinu územia CHKO Jizerské hory tvoria horniny Krkonošsko-jizerského plutónu, ktorý je tvorený granitom niekoľkých typov. Chemizmus granitov ovplyvňuje geomorfológiu aj zloženie vegetačného porkyvu, čo dáva Jizerským horám jedinečný charakter. Na niekoľkých miestach sú granity prestúpené mladšími vulkanitmi treťohornej doby (napr. Bukovec), okrajové časti plutónu sú metamorfované (mramor na Vápennom vrchu, kryštalické bridlice v okolí Smrka). Oblasť je vystavená dlhotrvajúcemu zvetrávaniu, čo podmieňuje jej charakter. V oblasti je veľké množstvo balvanov a kamenných morí.
Heimersdorf

Poloha

Obec má rozlohu 7,59 km². Najvyšší bod je položený 416 m n. m. a najnižší bod 335 m n. m.

Obyvateľstvo

Počet obyvateľov obce je 654 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Anne (Guadeloupe)

Polohopis

Sainte-Anne má rozlohu 80,29 km².

Obyvateľstvo

Sainte-Anne má 23625 obyvateľov (2009).
Graf vývoja obyvateľstva:
Zdroje: INSEE
Mesto Márie Terézie

Mesto Márie Terézie alebo Terezino mesto (hist. nem. Theresienstadt, maď. Terézváros), resp. od roku 1920 Podzámok, bol historický IV. obvod mesta Bratislava v rokoch 1848-1930. Obsahoval bývalé osady Podhradie a Vydrica. Vo väčšine bola táto mestská časť asanovaná v období komunizmu.
V tomto obvode bývali najchudobnejší obyvatelia mesta. Svoj názov dostal v roku 1850 na počesť Márie Terézie. Z južnej strany ho ohraničoval Dunaj, zo západnej strany vrchy, zo severnej strany Zámocká ulica a Kapucínska ulica so záhradami po Zochovu ulicu (Turnergasse, Tornautca), z východnej strany Rybné námestie a Židovská ulica.
V roku 1865 tu bolo 395 domov, v roku 1894 405 domov a v roku 1904 455 domov. Počet bytov v tomto roku bol 2753, počet domácností 3983, počet obyvateľov 12 548.
Uzbecké národné vodnopólové družstvo mužov

Vrcholné podujatia

Družstvo sa nedokázalo ani raz kvalifikovať na olympijské hry, rovnako ani na Majstrovstvách sveta.
Najväčšie úspechy zaznamenalo na vrcholných ázijských podujatiach. Na Ázijských hrách dokázalo vybojovať v rokoch 1998 striebornú medailu, keď zaostalo iba za Kazachstanom. Pri svojom druhom štarte v roku 2006 už také úspešné nebolo. V základnej skupine prehralo 2 dôležité zápasy, nedostalo sa do semifinále a skočilo celkovo na 5. mieste. Na kontinentálnom šampionáte sa umiestnilo najlepšie v roku 2000, keď skončilo bronzové. V stretnutí o bronz zdolalo domácu Kórejskú republiku. O 5 rokov neskôr sa opäť dostalo do semifinále, ale skončilo tentoraz štvrté. V roku 2012 na Plaveckých majstrovstvách Ázie v Spojených arabských emirátoch neprekonalo toto umiestnenie.
V roku 2012 sa zúčastnilo Ázijského pohára v Kuvajte, na ktorom skončilo tiež tesne za medailami. Zlatú medailu ale vybojovalo pri svojej prvej účasti na Rozvojovom pohári FINA, kde vo finále porazilo družstvo Egypta.
Saint-Maurice-de-Gourdans

Polohopis

Saint-Maurice-de-Gourdans má rozlohu 25,39 km². Najvyšší bod je položený 244 m n. m. a najnižší bod 182 m n. m.

Obyvateľstvo

Saint-Maurice-de-Gourdans má 2436 obyvateľov (2009).
Graf vývoja obyvateľstva:
Zdroje: INSEE
Prví slovenskí futbalisti v zahraničných ligách

Prví slovenskí futbalisti v zahraničných ligách predstavujú chronologický prehľad slovenských futbalistov, zostavený podľa toho ako sa postupne objavovali v najvyšších zahraničných ligových súťažiach.

História

Prví slovenskí futbalisti sa presadili v zahraničí už v dvadsiatych rokoch minulého storočia, Anton Bulla v rakúskej lige a Štefan Príboj v maďarskej lige. Obaja boli neskôr spoluhráčmi v I.ČsŠK Bratislava. Vo francúzskej lige hrali pred druhou svetovou vojnou Ferdinand Faczinek, v drese FC Sochaux majster 1937/38 a Géza Kalocsay, finalista Francúzskeho pohára 1939. 
Po roku 1945 sa objavili prví Slováci v talianskej Serii A, dres slávneho Juventusu Turín obliekali Július Korostelev  a Ján Arpáš , bývalí spoluhráči z ŠK Bratislava. Úspešnejší bol Július Korostelev, v sezóne 1946/47 strelil 15 gólov, čo je dodnes sezónne maximum Slováka v Serii A. Menej sa darilo Jánovi Arpášovi v nasledujúcej sezóne, s bilanciou 18 zápasov/6 gólov sa vrátil späť domov. Korostelev sa usadil v Taliansku natrvalo, ďalšie dve sezóny odohral v Atalante Bergamo, pôsobil aj v treťoligových kluboch Parma FC a Reggina Calcio. Július Schubert získal v roku 1949 majstrovský titul vo vtedajšom najlepšom talianskom klube FC Turín, žiaľ zahynul pri leteckej katastrofe mužstva 4. mája 1949. 
V päťdesiatych rokoch 20. storočia patril k najväčším hviezdam svetového futbalu budapeštiansky rodák slovenského pôvodu Ladislav Kubala. V rokoch 1951-1962 bol ústrednou postavou mužstva FC Barcelona, ktoré získalo štyri majstrovské tituly a päť krát vyhralo Španielsky pohár. Základy tohto tímu položil Kubalov švagor Ferdinand Daučík, slovenský tréner Barcelony. Kubala spolu s legendárnym Di Stéfanom z Realu Madrid boli považovaní za najväčšie osobnosti španielskej ligy tohto obdobia . 
Politický režim v socialistickom Česko-Slovensku neumožňoval športovcom prestupovať do zahraničia, povolenie odísť do zahraničia dostali len hráči po dovŕšení 30 rokov, aj to po odohratí určitého počtu medzištátnych zápasov. Paradoxne nemohli futbalisti prestupovať ani do spriatelených socialistických krajín. Napriek tomu sa na prelome 60.- 70. rokov minulého storočia prejavila rastúca úroveň slovenského futbalu v početnejšom zastúpení Slovákov v zahraničných ligových súťažiach. Zmena nastala po nežnej revolúcii v novembri 1989, futbalisti už neboli obmedzovaní pri prestupovaní do zahraničných klubov, desiatky hráčov odišli do cudziny vyskúšať si „legionársky chlebíček“. V súčasnosti pôsobia slovenskí hráči takmer vo všetkých európskych ligách,  zahrali si v Ázii, v Severnej Amerike aj v ďalekej Austrálii.
Saint-Crépin-Ibouvillers

Poloha

Obec má rozlohu 14,43 km². Najvyšší bod je položený 168 m n. m. a najnižší bod 97 m n. m.

Obyvateľstvo

Počet obyvateľov obce je 1 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Utorok

Utorok je jeden zo siedmich dní v týždni. Na Slovensku je druhý deň týždňa (staroslov. vtor = iný, druhý), ale v niektorých oblastiach sveta sa ráta ako tretí deň, pretože sa týždeň začína nedeľou.

Utorok v iných jazykoch

V angličtine sa utorok povie Tuesday. V španielčine Martes, ako Mars. Stará severčina utorok pomenovala po bohu Týrovi.